แวะปั๊มก่อนกลับบ้าน! OR-BCP ขึ้น “เบนซิน-แก๊สโซฮอล์” 80 สต. – E85 50 สต. มีผลพรุ่งนี้
อย่าลืมแวะปั๊ม! OR-BCP ขึ้นราคาเบนซิน-แก๊สโซฮอล์ ลิตรละ 80 สต. ยกเว้น E85 ลิตรละ 50 สต. ส่วนกลุ่มดีเซลยังคงเดิม มีผลพรุ่งนี้
อย่าลืมแวะปั๊ม! OR-BCP ขึ้นราคาเบนซิน-แก๊สโซฮอล์ ลิตรละ 80 สต. ยกเว้น E85 ลิตรละ 50 สต. ส่วนกลุ่มดีเซลคงเดิม มีผลพรุ่งนี้
24 ส.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซินและแก๊สโซฮอล์ทุกชนิด 0.80 บาท/ลิตร ยกเว้น E85 ขึ้น 0.50 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (25 ส.ค.65) เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 45.36บาท, แก๊สโซฮอล์ 95 ลิตรละ 37.95 บาท, แก๊สโซฮอล์ 91 ลิตรละ 37.68 บาท, E20 ลิตรละ 36.84 บาท และ E85 ลิตรละ 33.54 บาท ส่วนน้ำมันดีเซล B7, B10 และ B20 ราคาคงเดิม ลิตรละ 34.94 บาท ดีเซลพรีเมี่ยม B7 อยู่ที่ลิตรละ 45.66 บาท
